31994D0086
L 044/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 февруари 1994 година
относно изготвянето на временен списък на трети страни, от които държавите-членки разрешават внос на месо от дивеч
(94/86/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/45/ЕИО на Съвета от 16 юни 1992 г. относно здравните и ветеринарно-санитарните проблеми, свързани с отстрелването на дивеч и пускането на пазара на месо от дивеч (1), изменена с Директива 92/116/ЕИО (2), и по-специално член 16, параграфи 2 и 3 от нея,
като има предвид, че вносът на месо от дивеч трябва да идва от трети страни или части от трети страни, които са в състояние да предложат на държавите-членки еквивалентни гаранции по отношение на условията, установени за пускането на пазара в Общността;
като има предвид, че с оглед улесняването на новата система за контрол, е необходимо да се изготви предварителен списък на трети страни или части от въпросните трети страни, от които се разрешава внос на месо от пернат дивеч или на месо от друг дивеч;
като има предвид, че е оправдано да се отдели вносът на прясно месо от диви копитни животни, който се разрешава от трети страни, които присъстват в списъка в част I на приложението към Решение 79/542/ЕИО на Съвета (3), последно изменено с Решение 93/507/ЕИО на Комисията (4);
като има предвид, че с оглед адаптирането към новата система, която ще следва приемането на тези списъци, е оправдано да се предвиди определен период от време за тяхното прилагане;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки разрешават вноса на месо от пернат дивеч от трети страни, които присъстват в списъка в част I на приложението.
Държавите-членки разрешават вноса на месо от дивеч, различно от месото от пернат дивеч, от трети страни, които присъстват в списъка в част II на приложението.
Член 2
Настоящото решение се прилага от 1 юли 1994 г.
Член 3
Адресати на настоящото решение са държавите-членки.
Съставено в Брюксел на 16 февруари 1994 година.